Ìwọ ọdẹ tíń bẹ lórí igi, mo dúpẹ́ púpọ̀ fún ọ̀rọ̀ rere tí o sọ nípa mi. Rọ́jú mú sùúrù díẹ̀ sí i. Sùúrù ni àwọn olórí mú kí wọ́n tóó dé ipò oórí, sùúrù ni àwọn aṣáájú mú tí wọn kó fi kò àwọn èrò ẹ̀hìn ṣìnà, sùúrù ni Ọlọ́run Ọba mú tí kò fi run àwọn ọmọ aráyé ṣuṣu. Òní ni ọjọ́ àwùjọ àwọn ẹranko, níbi tí onírúurú ẹranko gbogbo péjọ sí tí wọ́n ń péré nípa ìgbésí-ayé wọn, ebi ní ń pa mi tí mo rọra yọ́ kẹ́lẹ́kẹ́lẹ́ láàárin wọn, nítorí bí ebi bá ti kúrò nínú iṣẹ́, iṣẹ́ bùṣe. Ṣùgbọ́n kíyè sí ọ̀rọ̀ tí mo máa bá ọ sọ nítorí ki ìwọ ba lè tètè yọ, ogunlọ́gọ̀ ènìyàn ni ó ti hu irú ìwà tí ìwọ hù yìí rí, ṣùgbọ́n o;lúkúlùkù wọn ló kú sí orí igi. Nígbà tí ìpàdè bá parí, ìwọ yóò gbó agogo, lẹ́hìn agogo ni ìwọ yóó maa rí ẹ̀fúùfù líle, ẹ̀fúùfù náà yóò lágbára ju èyí tí ó kọ́ fẹ́ lọ. Àkókò náà ni kí ìwọ wá ọ̀nà kí ìw\\o lè jáde. Ṣùgbọ́n ẹ̀fúùfù náà yóò lágbára gidigidi, nítorí bí àwọn igi ti ń fi orí balẹ̀ náà ni wọn óò tún máa dìde. Jọ̀wọ́ ṣọ́ra kí igi má baà gbá ọ lórí, kí igi má baà lù ọ́ ní ìpàkọ́, kí egungun orí rẹ má baà fọ́, ki ìmùdùnmúdùn orí rẹ má baà jáde, kí ìwọ má baà ṣe bẹ́l di èrò ọ̀run. Ọ̀rọ̀ tí mo ní í sọ kò ní í ju eléyìí, mò ń wá óunjẹ lọ nísisìyí, nígbà tí mo bá jẹun tán n óò tún padà wáá wò ọ́; ó dígbà o, o kú rògbòdìyàn náà, ki Ẹlẹ́dàá rẹ má ṣàì gbé ọ sọ̀kalẹ̀ níbi tí ìwọ lé téńté sí lórí igi.’
Iwo ode tin be lori igi, mo dupe pupo fun oro rere ti o so nipa mi. Roju mu suuru die si i. Suuru ni awon olori mu ki won too de ipo oori, suuru ni awon asaaju mu ti won ko fi ko awon ero ehin sina, suuru ni Olorun Oba mu ti ko fi run awon omo araye susu. Oni ni ojo awujo awon eranko, nibi ti oniruuru eranko gbogbo pejo si ti won n pere nipa igbesi-aye won, ebi ni n pa mi ti mo rora yo kelekele laaarin won, nitori bi ebi ba ti kuro ninu ise, ise buse. Sugbon kiye si oro ti mo maa ba o so nitori ki iwo ba le tete yo, ogunlogo eniyan ni o ti hu iru iwa ti iwo hu yii ri, sugbon o;lukuluku won lo ku si ori igi. Nigba ti ipade ba pari, iwo yoo gbo agogo, lehin agogo ni iwo yoo maa ri efuufu lile, efuufu naa yoo lagbara ju eyi ti o ko fe lo. Akoko naa ni ki iwo wa ona ki iw\\o le jade. Sugbon efuufu naa yoo lagbara gidigidi, nitori bi awon igi ti n fi ori bale naa ni won oo tun maa dide. Jowo sora ki igi ma baa gba o lori, ki igi ma baa lu o ni ipako, ki egungun ori re ma baa fo, ki imudunmudun ori re ma baa jade, ki iwo ma baa se bel di ero orun. Oro ti mo ni i so ko ni i ju eleyii, mo n wa ounje lo nisisiyi, nigba ti mo ba jeun tan n oo tun pada waa wo o; o digba o, o ku rogbodiyan naa, ki Eledaa re ma sai gbe o sokale nibi ti iwo le tente si lori igi.’